શિવાંગી (મીરા ચોપડા) લંડનમાં હસબન્ડ વીર સિંહ (વિશાલ કરવાલ) સાથે રહે છે. બન્નેની લાઇફ શાંતિ અને ખુશી સાથે પસાર થઈ રહી છે, પણ એક દિવસ શિવાંગીને એક ગિફ્ટ મળે છે અને એ ગિફ્ટ સાથે જ તેની લાઇફમાં ચેન્જ આવે છે. રાજસ્થાનથી આવેલી એ ગિફ્ટ ઘરમાં આવ્યા પછી વીર સિંહની આદત બદલવા માંડે છે અને ધીમે-ધીમે તેના પર પ્રેતાત્મા કબજો કરી લે છે. શિવાંગી કોશિશ કરીને એ ગિફ્ટને હટાવે છે, પણ હવે એનાથી કંઈ થવાનું નથી, કારણ કે ભૂતે ઘરમાં અને પતિના શરીર પર કબજો કરી લીધો છે. શિવાંગી આમાંથી છુટકારો મેળવવા માટે રાજસ્થાન પહોંચે છે. ત્યાં તેને જય (શર્મન જોષી) મળે છે. જય તાંત્રિક છે અને ખરાબ આત્માઓ પર કબજો કરવાનું કામ કરે છે. શિવાંગી આવશે એ વાતની જયને પહેલેથી ખબર હોય છે અને તેને કેવી મદદ જોઈએ છે એ પણ જય જાણે છે, પણ તે લંડન જવા માટે તૈયાર નથી. મજબૂરી એ છે કે શિવાંગી વીર સિંહને લંડનથી ઇન્ડિયા લાવી શકે એમ નથી. વીરને બચાવવાનું માત્ર જયના હાથમાં છે. જય આ કામ કેવી રીતે કરે છે અને કઈ રીતે માથાભારે એવા પ્રેત પર કબજો કરે છે એ ‘૧૯૨૦ લંડન’માં દેખાડવામાં આવ્યું છે.